hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu en pl hu hu hu hu hu hu en es en hu hu en hu hu en hu hu en hu de hu nb hu de hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Vodruzsák Alajos arra ébred – Regénytár
Létező és nem létező irodalom
Senki sem szereti, ha megszokott, otthoni, sötét csendjében zavarják éjszaka, álmában. Vodruzsák Alajos, akit barátai csak Öcsinek szólítanak, sem szereti. Szerette. Mert az őt ért zavarás végül is komoly fordulatot jelentett életében.
Ugyanis arra ébredt, hogy valaki hozzá szól. Mivel felesége már tizenkét éve külön szobába költözött, véget vetve családi életük már előtte is eléggé erőltetett erotikus oldalának, mondhatjuk, hogy váratlan volt az éjszakai hang. De Vodruzsák Alajos, illetve ha a kedves olvasó is hozzám hasonlóan barátja volt neki, akkor Öcsi, igazán viszont akkor rémült meg, amikor felkapcsolta az olvasólámpáját és szembesült azzal, hogy ki ismételgeti csikorgó, kissé vízbe fulló hangon azt az egyetlen, vérfagyasztó mondatot.
Ez annyira váratlan, nem helyénvaló és ijesztő volt, hogy Vodruzsák Alajos – barátainak most már örökre csak Öcsi, nyugodjék békében –, visszadőlt párnájára és szívinfarktusban meghalt.
Reggel aztán mondogatták a rokonok, akik összegyűltek Magdikát ezekben a nehéz pillanatokban bátorítani, támogatni, hogy szép halála volt. Álmában, békében ment el, mit lehetne szebbet kívánni?
Egyedül az éjjeli szekrényen a pohár vízbe gondosan elhelyezett fogprotézis vigyorgott kajánul.
Született két lator közt, április 21-én (Hitler 20, Lenin 22). Szerencsére nagyon fiatalon kiolvasta, kiírta magát, mert mostanában elég kevés ideje marad erre. Mint író, karrierje csúcsa a havi hetvenezer példányban megjelenés volt, amikor a megyei távközlés rendszergazdájaként a telefon-számlák kiszámolása és kinyomtatása is feladatköréhez tartozott. Kísérteti jelleggel című első és eddig egyetlen kötetének száz példányát ingyen osztotta szét ismerősei, rokonai körében, hátha ezentúl mint író gondolnának rá, és nem állandóan azzal keresnék, hogy javítsa meg számítógépüket. Sajnos, annyira kulturális környezetről van szó, hogy egy kötet még nem tette íróvá, még mindig telepítgeti az operációs rendszereket. Novellás kötete jó pár első kötetes szerzőnek járó díjat kapott, most azért nem közöl sehol, hátha elfelejtenék és pár év múlva ismét ekkora sikerrel debütálhatna. Az irodalmon kívül viszont szorgalmasan ír, ugyanis programozóként keresi kenyerét.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Október hónap témája: Rejtő Jenő világa
A nagy jugoszláv áramszünet hiteles története – II.
A nagy jugoszláv áramszünet hiteles története
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.